|  |  |  |
| --- | --- | --- |
| **[Bosna i Hercegovina](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Federacija Bosne i Hercegovine](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Bosansko-podrinjski kanton Goražde](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Općina Pale](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Općinsko vijeće](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)** |  | **[Bosnia and Herzegovina](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Federation of Bosnia and Herzegovina](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Bosnian-Podrinje Canton of Goražde](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Municipality of Pale](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)**  **[Municipal Council](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)** |

[Broj: 02-04-73/25](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)

[Prača: 08.04.2025. godine](file:///D:\\Users\\Korisnik\\Desktop\\xp\\My%20Documents\\Downloads\\Ponuda%20zaštita%20Prača.doc" \l "_Toc147296195)

Na osnovu člana 33. stav 5. Zakona o vodama Bosansko-podrinjskog kantona Goražde („Službene novine Bosansko-podrinjskog kantona Goražde“, br. 6/10), člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 78. Poslovnika Općinskog vijeća Općine Pale (“Službene novine Bosansko-podrinjskog kantona Goražde”, broj: 5/22), Općinsko vijeće Pale na svojoj **V** redovnoj sjednici održanoj dana **08.04.2025.** godine, **d o n o s i**

**O D L U K U**

**O ZAŠTITI IZVORIŠTA VODE ZA PIĆE ZA NASELJE PRAČA SA IZVORIŠTA “DATELJI”**

1. **OPĆE ODREDBE**

**Član 1.**

Ovom Odlukom utvrđuju se zone sanitarne zaštite izvorišta vode za piće “Datelji” (u daljem tekstu: Izvorište), sa kojeg se vrši snabdijevanje vodom za piće potrošača na dijelu Općine Pale, tj. MZ Prača i gravitirajućih naselja, veličina i granice zona sanitarne zaštite, mjere i režimi zaštite, nadzor nad sprovođenjem ove odluke, kaznene odredbe i druga pitanja od interesa za sprovođenje sanitarne zaštite izvorišta.

**Član 2.**

Izvorište "Datelji" se nalazi oko 3,5 km južno od Prače i leži jugoistočno od naseljenog mjesta Datelji, u dolini Dateljskog potoka na sjevernim padinama brda Crni vrh. U administrativnom pogledu izvorište "Datelji", sa pripadajućim slivnim područjem, pripada Općini Pale FBiH, odnosno Bosansko-podrinjskom kantonu. Izvorište “Datelji” locirano je u neposrednoj blizini jednog od zaselaka Datelji uz lokalni put i Dateljski potok. Ovaj potok se nalazi u neposrednoj blizini zahvatne građevine.

**Član 3.**

Zaštita izvorišta vrši se uspostavljanjem i održavanjem zona sanitarne zaštite i zaštitnih mjera, koji su utvrđeni u skladu sa lokalnim uslovima, na osnovu provedenih istražnih radova, analiza i stručnog elaborata.

**Član 4.**

Utvrđivanje zona sanitarne zaštite i zaštitnih mjera vrši se u cilju zaštite voda izvorišta od svih vidova zagađenja i štetnih uticaja koji mogu nepovoljno djelovati na higijensku ispravnost vode za piće ili na izdašnost izvorišta.

**Član 5.**

Urbanističko uređenje prostora, privredne, poljoprivredne i druge djelatnosti mogu se vršiti samo na način i u mjeri koji su utvrđeni ovom odlukom.

Privredna društva, kantonalni i općinski organi uprave, druga pravna lica i građani dužni su pridržavati se odredbi ove Odluke i primjenjivati propisane mjere zaštite.

1. **ZONE SANITARNE ZAŠTITE I ZAŠTITNE MJERE**

**Član 6.**

U skladu sa Pravilnikom o načinu utvrđivanja uslova za određivanje zona sanitarne zaštite i zaštitnih mjera za izvorišta vode za javno vodosnabdijevanje stanovništva ("Službene novine Federacije BiH", broj: 88/12), izvorište „Datelji“ predstavlja izvorište podzemnih voda u kraškoj izdani.

Za izvorište „Datelji“ utvrđuju se tri zone sanitarne zaštite, i to:

1. I zaštitna zona – zona sa najstrožijim zabranama i ograničenjima;
2. II zaštitna zona – zona sa strogim zabranama i ograničenjima;
3. III zaštitna zona – zona sa umjerenim zabranama i ograničenjima;

**I ZAŠTITNA ZONA –** **ZONA SA NAJSTROŽIJIM ZABRANAMA I OGRANIČENJIMA – ZONA IZVORIŠTA**

**Član 7.**

Područje I zaštitne zone obuhvata prostor oko vodozahvatnog objekta koje ima funkciju sprječavanja neposrednog fizičkog oštećenja ili zagađenja.

Granica I zaštitne zone podudara se sa planiranom ogradom oko vodozahvatnih objekata na strani puta, uz objekat kaptaže, dok od strane brda (očekivanog pravca prihranjivanja izvorišta), ova ograda a leži minimalno 10 metara od ivica/zidova objekta kaptaže. Ukupna površina I zaštitne zone iznosi 250 m2.

**Član 8.**

Područje I zaštitne zone, kao uostalom i sve zone zaštite se nalazi na prostoru Općine Pale.

Općina Pale će u skladu sa važećim propisima o eksproprijaciji regulisati pitanje imovinsko-pravnih odnosa sa eventualnim vlasnicima zemljišta na području I zaštitne zone u dijelu koji se odnosi na njen kompletan prostor kao i pravo korištenja pristupa do nje, ukoliko isto nije urađeno do sada.

**Član 9.**

Na području I zaštitne zone nalaze se sljedeći objekti:

1. vodozahvatni objekat, tj. horizontalna kaptažna armirano- betonska građevina koja se sastoji od AB zida dužine cca 15 m uz ivicu ceste iza koga je položena drenažna cijev zatrpana odgovarajućim frakcijama kamenog agregata pokrivenog geotekstilom kao pokrivkom iznad kamenog sloja;
2. okno za smještaj zatvarača;

Pored objekata iz prethodnog stava ovog člana, na području I zaštitne zone mogu se, uz primjenu potrebnih mjera zaštite, nalaziti vodozahvatni objekti - bunari, kaptažne građevine, rezervoari, pumpne stanice, pogonske zgrade, prilazni i unutrašnji putevi i drugi objekti neophodni za rad sistema vodosnabdijevanja.

**Član 10.**

Vodoprivredni i drugi objekti iz člana 9. ove Odluke i njima pripadajuća oprema ustupljeni su na upravljanje JKP «PRAČA» u Prači, koje gazduje cjelovitim sistemom javnog vodosnabdijevanja na prostoru Općine. Uz ove objekte, u nadležnosti JKP «PRAČA» su i kaptažni objekti na drugim lokalitetima kao i objekti za transport i akumuliranje voda kao i distributivna mreža.

Općina Pale je nadležna za sprovođenje svih zaštitnih mjera propisanih ovom Odlukom na području I zaštitne zone.

**Član 11.**

Područje I zaštitne zone mora biti zaštićeno od neovlaštenog pristupa ogradom, kao i drugim potrebnim mjerama fizičke zaštite i osiguranja.

Ograda iz prethodnog stava ovog člana mora biti izvedena na način da spriječi neovlašteni ili nasilni ulazak na područje I zaštitne zone.

**Član 12.**

Potrebno je na odgovarajući način obilježiti I zaštitnu zonu, što naročito uključuje naziv izvorišta i zaštitne zone, naziv JKP «PRAČA», broj dežurnog telefona za hitne slučajeve i upozorenje o zabrani neovlaštenog pristupa.

**Član 13.**

Pristup na područje I zaštitne zone dozvoljen je samo ovlaštenim osobama, što uključuje zaposlenike JKP «PRAČA» koji stalno ili povremeno rade na objektima unutar ove zone i nadležnim inspekcijskim organima u toku vršenja redovnih ili vanrednih kontrola ove zone, nadležnim iz Komunalnog preduzeća, kao i drugim licima uz posebno odobrenje Općine Pale.

Sva lica iz prethodnog stava ovog člana moraju posjedovati odgovarajuće propusnice kako bi mogla pristupiti prostoru I zaštitne zone.

**Član 14.**

Lica koja stalno ili povremeno rade na objektima unutar I zaštitne zone moraju biti podvrgnuta periodičnim liječničkim pregledima, u skladu sa odgovarajućim propisima o sanitarnoj zaštiti.

**Član 15.**

Na području I zaštitne zone izvorišta, zabranjuju se sve aktivnosti koje nisu u direktnoj vezi sa normalnim radom i održavanjem vodozahvatnog objekta. Aktivnosti koje se provode u cilju normalnog rada i održavanja vodozahvatnog objekta ne smiju štetno djelovati na izvorište.

Izuzetno od odredaba stava 1. ovog člana, JKP «PRAČA» dužno je da zemljište u I zaštitnoj zoni zasije travom i rastinjem plitkog i vezanog korijenja, pri čemu je najstrožije zabranjena upotreba prirodnog ili vještačkog đubriva, hemijskih sredstava za zaštitu bilja, kao i drugih agrotehničkih sredstava.

Izuzetno od odredaba stava 1. ovog člana, dozvoljeno je provođenje instalacija u funkciji normalnog rada objekata za vodosnadbijevanje, i u tom slučaju je odgovarajućim projektnim i izvođačkim rješenjima potrebno osigurati da te instalacije ne mogu direktno ugroziti izvorište.

**II ZAŠTITNA ZONA – ZONA SA STROGIM ZABRANAMA I OGRANIČENJIMA**

**Član 16.**

Područje II zaštitne zone izvorišta “Datelji” obuhvata prostor od granice II zaštitne zone do granice površinske (orografske) vododijelnice slivnog područja izvorišta “Datelji”.

Vanjska granica druge zaštitne zone se pruža od izvora "Datelji" prema jugozapadu do kote 1176 odakle izohipsom 1150 m naglo povija u pravcu istoka u dužini oko 800 m, te se dalje spušta prema sjeverozapadu, odnosno izvoru "Datelji".

Druga zaštitna zona izvorišta "Datelji" ima površinu oko 0,25 km2.

Unutar druge zaštitne zone se od potencijalnih zagađivača izvorišta nalaze individualni stambeni objekti u dijelovima naselja Datelji sa lokalnom mrežom puteva.

Druga zaštitna zona izvorišta “Datelji” predstavlja zonu strogog režima zaštite podzemnih voda.

**Član 17.**

Na području druge zaštitne zone zabranjeno je izvođenje radova, izgradnja objekata i obavljanje aktivnosti kojima se mogu zagaditi vode izvorišta "Datelji", a naročito:

* Izgradnja novih urbanih naselja,
* Proširenje postojećih urbanih naselja,
* Individualna stambena izgradnja uz korištenje samostalnih sistema za tretman otpadnih voda (npr. septičke jame),
* Održavanje postojećih građevinskih objekata bez promjene namjene,
* Izvođenje ili obavljanje bili kakvih aktivnosti koje izazivaju ili pospješuju eroziju tla
* Iskopi u vodonosnom sloju,
* Vađenje materijala iz vodotoka,
* Izgradnja i rad kamenoloma i drugih pozajmišta materijala,
* Minerski i drugi građevinski radovi koji nisu u funkciji vodosnabdijevanja, a koji mogu poremetiti kompoziciju vodonosnih slojeva,
* Izvođenje istražnih radova za, mineralne vode, kao i druge materije koje mogu ugroziti kvalitetu vode na izvorištu,
* Transformatorske stanice,
* Izgradnja novih, korištenje ili proširenje postojećih groblja,
* Izgradnja kanalizacije i drugih infrastrukturnih instalacija koje omogućuju redovno funkcioniranje objekata vodozahvatnog područja,
* Ispuštanje nepročišćenih urbanih otpadnih voda,
* Izgradnja i rad postrojenja za tretman urbanih otpadnih voda,
* Odlaganje bilo kakvog čvrstog, građevinskog, komunalnog i drugog otpada,
* Izgradnja i rad sanitarnih deponija,
* Izgradnja i rad postrojenja za tretman mulja u sastavu postrojenja za tretman otpadnih voda,
* Izgradnja i rad postrojenja za tretman životinjskog otpada,
* Podzemna eksploatacija mineralnih sirovina, izgradnja i rad objekata za deponiranje, mljevenje i preradu sirovina i jalovine,
* Površinska eksploatacija mineralnih sirovina, izgradnja i rad objekata za deponiranje, mljevenje i preradu sirovina i jalovine,
* Pogoni metalne industrije,
* Pogoni kemijske industrije,
* Pogoni gumarske industrije,
* Pogoni industrije papira i celuloze,
* Pogoni kožarske industrije,
* Pogoni prehrambene industrije,
* Skladištenje svih industrijskih sirovina i kemikalija opasnih za vodu,
* Deponije industrijskog otpada opasnog za kvalitete vode na izvorištu,
* Izgradnja i rad industrijskih kanalizacijskih sistema,
* Izgradnja i rad postrojenja za tretman industrijskih otpadnih voda,
* Ispuštanje ili akumuliranje neprečišćenih industrijskih otpadnih i rashladnih voda,
* Izgradnja autocesta i cesta rezerviranih za motorni saobraćaj,
* Izgradnja depoa za teška vozila,
* Izgradnja i rad autobusnih stanica i terminala,
* Izgradnja željezničkih pruga, ranžiranih stanica i terminala,
* Izgradnja i rad aerodroma ili poletno-sletnih staza za korištenje u zračnom saobraćaju,
* Izgradnja i rad cjevovoda za transport tekućina opasnih za kvalitetu vode,
* Cestovni transport kemikalija, tečnih goriva i drugih opasnih materija,
* Izgradnja nadzemnih ili podzemnih spremnika,
* Izgradnja pretakališta,
* Izgradnja benzinskih stanica uz prometnice,
* Skladištenje ograničenih količina lož ulja ili pogonskog goriva za poljoprivredne strojeve za potrebe individualnih domaćinstava,
* Intenzivna stočarska i peradarska proizvodnja,
* Deponiranje čvrstog ili tečnog stajnjaka za pojedinačna domaćinstva,
* Intenzivna ispaša stoke,
* Napajanje stoke iz površinskih vodotoka,
* Skladištenje đubriva i pesticida,
* Poljoprivredna proizvodnja praćena intenzivnim korištenjem vještačkih đubriva, stajnjaka, pesticide, herbicida i insekticida,
* Navodnjavanje prečišćenim otpadnim vodama,
* Nekontrolirana sječa šume,
* Korištenje plovnih sredstava sa unutrašnjim sagorijevanjem.

**Član 18.**

Izuzetno od odredaba iz čl. 17. ove Odluke, na području II zaštitne zone dozvoljava se rad postojećih privrednih subjekata, te postojećih rekreacionih objekata nakon što se kroz usko specijalističku studiju utvrde načini rada i mjere sanacije negativnih uticaja na izvorište.

Privredni subjekti iz prethodnog stava ovog člana ne mogu proširivati vrstu i obim svoje djelatnosti na stanje zatečeno u trenutku donošenja ove Odluke.

Privredni subjekti iz stava 1. ovog člana dužni su pridržavati se odredbi ove Odluke i primjenjivati propisane mjere zaštite.

U II zaštitnoj zoni trenutno ne egzistira ni jedan privredni subjekt.

**Član 19.**

Na području II zaštitne zone mogu ostati već postojeći stambeni i vikend objekti, kao i individualni objekti za uzgoj stoke i peradi.

Na objektima iz prethodnog stava dozvoljeni su radovi usmjereni na tekuće održavanje, a u skladu sa uslovima definisanim aktom o građenju, izdatim od strane nadležnog organa.

Sanitarne otpadne vode iz objekata na području II zaštitne zone iz stava 1. ovog člana moraju se prikupljati i transportovati propisno projektovanim i izvedenim kanalizacionim sistemom. Kanalizacioni sistem mora biti vodonepropustan na području II zaštitne zone.

U slučajevima kada se ne vrši prečišćavanje prikupljenih sanitarnih otpadnih voda iz prethodnog stava ovog člana, sanitarne otpadne vode moraju se ispustiti izvan područja zaštitnih zona izvorišta "Datelji".

**III ZAŠTITNA ZONA – ZONA SA UMJERENIM ZABRANAMA I OGRANIČENJIMA**

**Član 20.**

Treća zaštitna zona obuhvata prostor od vanjske granice druge zaštitne zone do površinske (orografske) vododijelnice slivnog područja izvorišta "Datelji".

Granica III zaštitne zone se na se na jugozapadu pruža od kote 1176 prema najvišoj koti Crnog vrha (k. 1405,5 m) odakle produžava prema jugoistoku do grebena Tise (k.1370 m) odakle naglo povija prema sjeveru i sjeveroistoku do spoja sa vanjskom granicom druge zaštitne zone.

Površina III zaštitne zone izvorišta "Datelji" je oko 0,35 km2.

III zaštitna zona izvorišta “Datelji” predstavlja zonu sa umjerenim zabranama i ograničenjima.

**Član 21.**

Na području III zaštitne zone izvorišta zabranjuje se izvođenje radova, izgradnja objekata i obavljanje aktivnosti kojima se mogu zagaditi vode, a naročito:

* + Iskopi u vodonosnom sloju,
  + Izgradnja i rad kamenoloma i drugih pozajmišta materijala,
  + Minerski i drugi građevinski radovi koji nisu u funkciji vodo-snabdijevanja, a koji mogu poremetiti kompoziciju vodonosnih slojeva,
  + Manevarski i vojni poligoni,
  + Ispuštanje nepročišćenih urbanih otpadnih voda,
  + Odlaganje bilo kakvog čvrstog, građevinskog, komunalnog i drugog otpad,
  + Izgradnja i rad sanitarnih deponija,
  + Izvođenje istražnih i eksploatacijskih bušotina za naftu i zemni gas,
  + Izvođenje istražnih radova i eksploatacija radioaktivnih tvari,
  + Rafinerije,
  + Pogoni kemijske industrije,
  + Nuklearne elektrane,
  + Skladištenje industrijskih sirovina i kemikalija opasnih za vodu,
  + Skladištenje i deponiranje radio-aktivnih tvari i otpada,
  + Deponije industrijskog otpada opasnog za kvalitete vode na izvorištu,
  + Ispuštanje ili akumuliranje neprečišćenih industrijskih otpadnih i rashladnih voda,
  + Izgradnja depoa za teška vozila,
  + Izgradnja i rad aerodroma ili poletno-sletnih staza za korištenje u zračnom saobraćaju,
  + Izgradnja i rad cjevovoda za transport tekućina opasnih za kvalitetu vode,
  + Nadzemni ili podzemni spremnici,
  + Pretakališta,
  + Skladištenje đubriva i pesticida,
  + Poljoprivredna proizvodnja praćena intenzivnim korištenjem vještačkih, đubriva, stajnjaka, pesticide, herbicida i insekticida,
  + Navodnjavanje prečišćenim otpadnim vodama,
  + Nekontrolirana sječa i krčenje šume.

1. **IZVORI I NAČIN FINANSIRANJA**

Član 22.

Sredstva potrebna za finansiranje provođenja ove odluke se obezbijeđuju i planiraju budžetom Općine Pale.

1. **NAZIV ORGANA I PRAVNIH LICA NADLEŽNIH ZA PROVOĐENJE ODLUKE**

Član 23.

Organi nadležni za provođenje ove Odluke su općinska služba nadležna za vode Općine Pale odnosno JKP «Prača» nadležno za vodosnabdijevanje za područje Općine Pale.”

1. **USPOSTAVA POSEBNE KONTROLE**

Član 24.

Pošto se radi o specifičnom i relativno malom slivu na kome je nemoguće uspostaviti sve tri zone sanitarne zaštite shodno Pravilniku o načinu utvrđivanja uslova za određivanje zona sanitarne zaštite i zaštitnih mjera za izvorišta vode za javno vodosnabdijevanje stanovništva ("Službene novine Federacije BiH", broj: 88/12), pa je u cilju održavanja kvaliteta voda na izvorištu "Datelji" potrebno uspostaviti sistem praćenja promjena na slivu koje se ogledaju u:

1. Uspostava sistema monitoringa kvaliteta na slivnom području;
2. Redovne inspekcijske kontrole na slivu.
3. **NADZOR NAD PROVOĐENJEM OVE ODLUKE**

**Član 25.**

Općinski organ uprave nadležan za poslove vodoprivrede vrši upravni nadzor nad provođenjem ove Odluke.

**Član 26.**

Inspekcijski nadzor nad provođenjem ove Odluke odnosno nad sprovođenjem režima i mjera zaštite propisanih ovom Odlukom vrše nadležni inspekcijski organi, i to:

1. sanitarna inspekcija, u skladu sa nadležnostima definisanim sanitarnim propisima;
2. vodoprivredna inspekcija, u skladu sa nadležnostima utvrđenim Zakonom o vodama;
3. komunalna inspekcija, u skladu sa nadležnostima u skladu sa propisima iz ove oblasti;
4. građevinska inspekcija, u skladu sa nadležnostima definisanim Zakonom o prostornom uređenju;
5. poljoprivredna inspekcija, u skladu sa nadležnostima definisanim Zakonom o poljoprivrednom zemljištu;
6. šumarska inspekcija, u skladu sa nadležnostima definisanim Zakonom o šumama Bosansko-podrinjskog kantona Goražde.
7. **KAZNENE ODREDBE**

**Član 27.**

Novčanom kaznom od 5.000 do 50.000 KM kaznit će se za prekršaj pravno lice ako ne provodi Odluku o zaštiti izvorišta iz člana 204. stav 1. tačka 10. Zakona o vodama Federacije BiH (Sl. novine FBiH, broj 70/06).

**Član 28.**

Novčanom kaznom od 2.000 do 20.000 KM kaznit će se za prekršaj pravno lice ako se ne pridržava odredbi člana 205. Zakona o vodama Federacije BiH (Sl. novine FBiH, br.70/06).

**Član 29.**

Novčanom kaznom od 100 do 2.000 KM kaznit će se za prekršaj fizičko lice ako se ne pridržava odredbi člana 206. Zakona o vodama Federacije BiH (Sl. novine FBiH, br.70/06).

1. **PRELAZNE I ZAVRŠNE ODREDBE**

**Član 30.**

Sastavni dio ove Odluke je grafički prilog na kome su prikazane granice zona sanitarne zaštite izvorišta.

**Član 31.**

Na području I, II i III zaštitne zone izvršit će se uređenje prostora i provođenje zaštitnih mjera u skladu sa ovom Odlukom i projektom zaštite u roku od jedne godine od dana njenog donošenja.

Općina Pale i JKP «PRAČA» su dužni izvršiti radnje iz čl. 11. i 12. ove Odluke u roku od 180 dana od dana njenog donošenja.

Kanalizacioni sistem iz člana 19. ove Odluke moraju se izvesti u roku od jedne godine od dana njenog donošenja.

**Član 32.**

Donosioci planskih dokumenata (vodoprivredna osnova, šumsko-privredna osnova) dužni su iste uskladiti sa odredbama ove Odluke, odnosno pristupiti izradi istih u skladu sa ovom Odlukom u roku od 6 mjeseci od dana donošenja ove Odluke.

**Član 33.**

Ova Odluka stupa na snagu osmog dana od dana objavljivanja u «Službenim novinama Bosansko- podrinjskog kantona».

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. Općinski načelnik,
3. Općinska služba za geodetske, imovinsko-pravne poslove, katastar nekretnina, prostorno uređenje i komunalnu djelatnost,
4. U a/a.